ཞིས་ཅིན་ཕིང་གིས་ཧྭ་མའོ་གྲོང་ཚོར་གཟིགས་ཞིབ་གནང་དུས།ལྷན་རྒྱས་འདིར་འཛོམས་དོན་ནི་འདི་ནས་ཕ་ཡུལ་དྲན་པའི་གདུང་སེམས་རྙེད་པས་མ་ཡིན་ནམ་ཞེས་གསུངསལམ་འགྲམ་གྱི་ཞིང་ཁར།རྣང་ཞིང་གྲུ་བཞིའི་ཉི་དགའ་མེ་ཏོག་ལ་འདབ་བརྒྱ་ལྷུག་པོར་གྲོལ་འདུགཞིས་ཅིན་ཕིང་རླངས་འཁོར་བབས་ཏེ་འདི་གའི་མཛེས་ལྗོངས་ལ་རོལ་བྱུང་།ས་གནས་དེ་གའི་ལས་བྱེད་པས་སྤྱི་ཁྱབ་ཧྲུའུ་ཅིར།མཛེས་པའི་ཞིང་གྲོང་འཛུགས་བསྐྲུན་དང་བསྡོངས།མེ་ཏོག་རྣམ་པར་བཀྲ་བའི་ཧྭ་མའོ་གྲོང་ཚོ་ནི་གཉེན་སྒྲིག་མཁན་དག་གིས་པར་བསྐྱོན་སར་གྱུར་འདུག་ཅིང་།ཉེ་འཁོར་གྱི་གྲོང་མི་མི་ཉུང་པ་གཉེན་སྒྲིག་དུས་འདི་གར་ཡོང་གི་ཡོད་རེད་ཅེས་བརྗོད།གྱང་ར་དང་ཤིང་རར་གཤིབས་པའི་ལམ་ཕྲན་སྟེང་།ཞིས་ཅིན་ཕིང་ཕེབས་ཞོར་དུ་ས་གནས་དེ་གའི་དབུལ་ཐར་ཕྱུག་འགྱུར་གྱི་གནས་ཚུལ་སྐོར་རྒྱུས་ལོན་བྱས་པ་དང་།མེ་ཏོག་སྣ་བརྒྱ་བཞད་ཅིང་ལམ་གྱི་གཞོགས་གཉིས་ཀྱི་སྡོད་ཁང་གྲལ་དག་པ་མཐོང་འཕྲལ།ཁོང་གིས་སེམས་ཚོར་ཆེན་པོས་ངང་།ལྷན་རྒྱས་འདིར་འཛོམས་དོན་ནི་འདི་ནས་ཕ་ཡུལ་དྲན་པའི་གདུང་སེམས་རྙེད་པས་མ་ཡིན་ནམ་ཞེས་གསུངས་སོང་།ཆུ་དང་གློགལམ་བཅས་ཀྱི་གནད་དོན་ཐག་གཅོད་བྱས་ཡོད་པས།ཁོང་གིས་འཕྲོད་བསྟེན་གྱི་གནས་ཚུལ་སྐོར་དྲིས་བྱུང་།གྲོང་མི་འགས་ལམ་འགྲམ་གྱི་སྡོད་ཁང་དུ་སྦ་ཤིང་གི་རྐུབ་བཀྱག་སླེས་བ་མཐོང་འཕྲལ།ཁོང་ཉེ་སར་བཅར་ནས།གཅིག་སླེས་ནས་དུས་ཚོད་ག་ཙམ་དགོསཞེས་དྲིས་པར།མི་གསུམ་སྡོད་ས་ཅན་གཅིག་སླེས་ན་ཉིན༤ལས་མི་དགོས་པ་དང་།སྒོར༡༢༠༠བཙོང་ཐུབ་པ་ཐོས་རྗེས།ཁོང་གིསཚོང་ལམ་བཟང་ན།ཡོང་འབབ་དངོས་གནས་མཐོན་པོ་འདུགཅེས་གསུངས།